P6_TA(2005)0233

Túlzott költségvetési hiányok *

Az Európai Parlament jogalkotási állásfoglalása a túlzott hiány esetén követendő eljárás végrehajtásának felgyorsításáról és pontosításáról szóló, a 1467/97/EK rendeletet módosító tanácsi rendeletre irányuló javaslatról (COM(2005)0155 – C6–0120/2005 – 2005/0061(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0155) [1],

- tekintettel az EK-Szerződés 104. cikk (14) bekezdés második albekezdésére, amely alapján a Tanács konzultált a Parlamenttel (C6–0120/2005),

- tekintettel eljárási szabályzata 51. cikkére,

- tekintettel a Gazdasági és Monetáris Bizottság jelentésére (A6–0158/2005);

1. jóváhagyja a Bizottság javaslatát, annak módosított formájában;

2. felkéri a Bizottságot, hogy megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel, abban az esetben, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácsnak és a Bizottságnak.

Módosítás 1

(5a) preambulumbekezdés (új)

(5a) A 104. cikk (2) bekezdés a) pontjában hivatkozott referenciaérték kivételes és átmeneti túllépése fogalmát meg kell határozni.

Módosítás 2

(5b) preambulumbekezdés (új)

(5b) Ennek kapcsán a Tanácsnak többek között a Bizottság által rendelkezésre bocsátott többéves költségvetési előrejelzést és a közös külső előfeltételeket kell használnia.

Módosítás 4

12. preambulumbekezdés

(12) A jelenlegi, a 3605/93/EK rendelet 4. cikk (2) és (3) bekezdésében rögzített jelentéstételi határidő és a szankciók bevezetéséről szóló döntés közötti, maximum 10 hónapos időszak nem lenne összhangban az eljárás egyes lépéseinek módosított határidejével, és nem tenné lehetővé a 104. cikk (7) bekezdésének megfelelő módosított ajánlások, illetve a 104. cikk (9) bekezdésének megfelelő közlemények közzétételét. Éppen ezért a maximális időszakot hozzá kell igazítani a fenti módosításokhoz.

(12) A jelenlegi, a 3605/93/EK rendelet 4. cikk (2) és (3) bekezdésében rögzített jelentéstételi határidő és a szankciók bevezetéséről szóló döntés közötti, maximum 10 hónapos időszak nem lenne összhangban az eljárás egyes lépéseinek módosított határidejével, és nem tenné lehetővé a 104. cikk (7) bekezdésének megfelelő módosított ajánlások, illetve a 104. cikk (9) bekezdésének megfelelő közlemények közzétételét. Éppen ezért a maximális időszakot hozzá kell igazítani a fenti módosításokhoz, azonban nem lépheti túl a túlzott hiány fellépésétől számított három évet.

Módosítás 5

1. cikk 1. pont

1467/97/EK rendelet 2. cikk (2) bekezdés

(2) Amikor a Tanács és a Bizottság a Szerződés 104. cikkének (3)-(6) bekezdéseivel összhangban értékel és arról dönt, hogy fennáll-e a túlzott hiány, a referenciaérték súlyos gazdasági hanyatlásból származó túllépését a 104. cikk (2) bekezdés a) pont második francia bekezdése értelmében akkor tekinti kivételesnek, ha a referenciaérték túllépése negatív növekedési ráta, vagy egy hosszabb, a lehetséges növekedéshez képest nagyon alacsony növekedési rátájú időszak alatt felhalmozódott veszteség eredménye.

(2) Amikor a Tanács és a Bizottság a Szerződés 104. cikkének (3)-(6) bekezdéseivel összhangban értékel és arról dönt, hogy fennáll-e a túlzott hiány, a referenciaérték súlyos gazdasági hanyatlásból származó túllépését a 104. cikk (2) bekezdés a) pont második francia bekezdése értelmében akkor tekinti kivételesnek, a tagországok által a Bizottságnak benyújtott adatoknak a nemzeti központi bankok által az EKB-nek benyújtott jelentésekkel való összehasonlítása után, ha a referenciaérték túllépése negatív növekedési ráta, vagy egy hosszabb, a lehetséges növekedéshez képest nagyon alacsony növekedési rátájú időszak alatt felhalmozódott veszteség eredménye.

Módosítás 6

1. cikk 1 pont

1467/97/EK rendelet 2. cikk (3) bekezdés

3. A Bizottságnak a 104. cikk (3) bekezdésének megfelelő jelentés elkészítése során valamennyi egyéb lényeges tényezőt figyelembe kell vennie. A jelentésnek különösen megfelelő módon kell tükröznie a középtávú gazdasági és költségvetési pozíciókban bekövetkezett változást. A Bizottságnak azon tényezőket is megfelelőképpen figyelembe kell vennie, amelyeket a tagállamok nyilvánosan és a 3605/93/EK rendelet 4. cikk (2) és (3) bekezdésében rögzített jelentéstételi határidőtől számított egy hónapon belül a Bizottságnak javasolnak.

3. A Bizottságnak a 104. cikk (3) bekezdésének megfelelő jelentés elkészítése során valamennyi egyéb lényeges tényezőt figyelembe kell vennie, amelyeket a figyelembe veendő vonatkozó tények listáján világosan meg kell határozni. A jelentésnek különösen megfelelő módon kell tükröznie a középtávú gazdasági és költségvetési pozíciókban bekövetkezett változást. A Bizottságnak azon tényezőket is megfelelőképpen figyelembe kell vennie, amelyeket a tagállamok nyilvánosan és a 3605/93/EK rendelet 4. cikk (2) és (3) bekezdésében rögzített jelentéstételi határidőtől számított egy hónapon belül a Bizottságnak javasolnak. Az Európai Parlamentet rendszeresen tájékoztatni kell a túlzott hiányról és az ellenőrzési folyamatról.

Módosítás 7

1. cikk 2b pont

1467/97/EK rendelet 3. cikk (4) bekezdés

4. A Tanács a 104. cikk (7) bekezdésével összhangban tett ajánlása legfeljebb hat hónapos határidőt állapít meg az érintett tagállam által meghozandó hatékony intézkedésre. A Tanács ajánlása a túlzott hiány kiigazítására is megállapít egy határidőt, amelyet az annak megállapítását követő évben kell teljesíteni, kivéve ha különleges körülmények állnak fenn. Az ajánlásban a Tanács előírja a tagállamnak az egyszeri és ideiglenes intézkedésektől megtisztított, ciklikusan kiigazított nettó egyenlegében elérendő éves minimális javulást a túlzott hiány ajánlásban szereplő határidőn belüli kiigazításának biztosítása érdekében.

4. A Tanács a 104. cikk (7) bekezdésével összhangban tett ajánlása legfeljebb hat hónapos határidőt állapít meg az érintett tagállam által meghozandó hatékony intézkedésre. A Tanács ajánlása a túlzott hiány kiigazítására is megállapít egy határidőt, amelyet az annak megállapítását követő évben kell teljesíteni, kivéve ha különleges körülmények állnak fenn, amely esetben a túlzott hiányt a fellépésétől számított három éven belül kell kiigazítani. Az ajánlásban a Tanács előírja a tagállamnak az egyszeri és ideiglenes intézkedésektől megtisztított, ciklikusan kiigazított nettó egyenlegében elérendő éves minimális javulást a túlzott hiány ajánlásban szereplő határidőn belüli kiigazításának biztosítása érdekében.

[1] A Hivatalos Lapban még nem tették közzé.

--------------------------------------------------